Syndmøre practiske Landhuusholdningsselskab

Syndmøre practiske Landhuusholdningsselskab var ei patriotisk foreining med formål å utvikle næringslivet og landbruket på Sunnmøre.http://nbl.snl.no/Melchior_Falch/utdypning Selskapet vart skipa 2. november 1773 hjå Melchior Falch i Borgund (dagens Ålesund kommune). Falch sjølv og presten Hans Strøm stod bak initiativet. Med på skipinga var også andre embetsmenn og leiande folk på Sunnmøre. Selskapet som var inspirert av Det kongelige Danske Landhuusholdningsselskab, dreiv mellom anna med premiering av bønder for nyttige tiltak og skulle elles drive opplysningsverksemd om forbetring av landbruket og andre næringsvegar i distriktet. Selskapet var eit av dei eldste i sitt slag i Noreg og vart føredøme for tilsvarande foreiningar andre stader i landet.Lunden, Kåre (2002): Norges landbrukshistorie. II 1350-1814. Oslo: Samlaget  Selskapet delte til dømes i 1778 ut premiar på 10 riksdalar for bygging av «fæhuser av sten», 8 riksdalar for «opbrutt akerland», 6 riksdalar for «skutt 6 voksne ulver» og 5 riksdalar for potetdyrking. Verksemda i selskapet tok slutt i 1816, men det er uklart kvifor. Truleg gjekk selskapet inn i Det Kgl. Selskap for Norges Vel. Norges Vel vart skipa i 1809 med eigen distriktskommisjon for Sunnmøre og i denne distriktskommisjonen var same personane (prost Baade, sorenskrivar Kildal og futen Landmark) som i leiinga for Landhuusholdningsselskapet.Daae, Aa.: “Søndmørs Praktiske Landhusholdningsselskap. Tidsskrift for Sunnmør historiske lag, 1914, s. 5–54Amdam, Rolv (red): Syndmøre practiske Landhuusholdningsselskab. Utgjeve av Møre og Romsdal Landbruksselskap, 1973.

Claus Frimanns dikt om skipinga av Norges Vel omtalar Syndmøre practiske Landhuusholdningsselskab:

Medlemmar
Til stades på skipingsmøtet:
 prost Peder Nerem
 løytnant Schieldrop
 presten Christian Meldal
 presten Johannes Brun (halvbror av Johan Nordahl Brun)
 P.F. Astrup i Spjelkavik
 tollbetjent Jens Lindorph
 handelsmann Arnoldus Heide
 handelsmann Andreas Luth
 handelsmann Nils Hagerup
 handelsmann Johannes Boldt
 handelsmann Jochum C. Rode
 handelsmann Ole Honningdal

Andre kjende personar som slutta seg til:
 Sivert Aarflot, redaktør m.m.
 Ole Alsing, fut på Sunnmøre
 Nicolai Astrup (1748-1802), prest
 Johan Christopher Haar Daae, prest
 Claus Frimann, prest
 Christian F. Hagerup, prost, son av biskop Eiler Hagerup d.e.http://nbl.snl.no/Christian_Frederik_Hagerup/utdypning
 Ole Sevrin Kildal, sorenskrivar
 Joachim de Knagenhielm, amtmann
 Ludolf Krohn, prest
 Andreas Landmark, fut
 Nils L. Landmark, sorenskrivar, politikar
 Ludvig Pontoppidan, prest, son av Erik Pontoppidan
 Peter Frederik Suhm, historikar
 Laurits Weidemann, embetsmann
 Carl Rønneberg, forretningsmann («Ålesunds grunnleggjar»)

Æresmedlemmer:
 Peter Daniel Baade, prost 
 Johan Lausen Bull, embetsmannhttp://snl.no/Johan_Lausen_Bull
 Ole Christian Bull, fut, diktarhttp://snl.no/Ole_Christian_Bull
 Hilmar Meincke Krohg, amtmann, Eidsvollsmann 
 Christian Ditlev Frederik Reventlow, greve, statsminister
 Ole Hannibal Sommerfelt, amtmann

Kjelder

Kategori:Tidlegare norske organisasjonar
Kategori:Sunnmøre
Kategori:Skipingar i 1773